ΚΑΝΟΝΙΣΜΟΣ (ΕΟΚ) αριθ. 2743/75 ΤΟΥ ΣΥΜΒΟΥΛΙΟΥ της 29ης Οκτωβρίου 1975 περί του καθεστώτος που εφαρμόζεται στις σύνθετες ζωοτροφές με βάση τα σιτηρά

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1) και ιδίως το άρθρο 14 παράγραφος 3 και το άρθρο 16 παράγραφος 5,

την πρόταση της Επιτροπής,

Εκτιμώντας:

ότι τα παρασκευάσματα ζωοτροφών που υπάγονται στην κλάση 23.07 του Κοινού Δασμολογίου εισέρχονται ανάλογα με τη σύνθεσή τους στο χώρο εφαρμογής του κανονισμού (ΕΟΚ) αριθ. 2727/75 ή του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (2), όπως τροποποιήθηκε τελευταία από τον κανονισμό (ΕΟΚ) αριθ. 740/75 (3)-

ότι για τα προϊόντα που υπάγονται στον πρώτο από τους κανονισμούς αυτούς η οφειλόμενη εισφορά διαμορφώνεται από ένα σταθερό στοιχείο και από ένα κινητό στοιχείο που μπορεί να υπολογισθεί αφού ληφθούν επίσης υπόψη τα συστατικά των παρασκευασμάτων ζωοτροφών που περιέχουν προϊόντα που δεν υπάγονται στον κανονισμό (ΕΟΚ) αριθ. 2727/75, στον κανονισμό (ΕΟΚ) αριθ. 359/67 του Συμβουλίου της 25ης Ιουλίου 1967 περί κοινής οργανώσεως αγοράς της ορύζης (4), όπως τροποποιήθηκε τελευταία από τον κανονισμό (ΕΟΚ) αριθ. 668/75 (5), ή στον κανονισμό (ΕΟΚ) αριθ. 804/68-

ότι το κινητό στοιχείο της εισφοράς πρέπει να καθορίζεται επί της βάσει των πιο συνηθισμένων συστατικών των ζωοτροφών, δηλαδή αφ' ενός μεν, επί των σιτηρών αφ' ετέρου δε, των γαλακτοκομικών προϊόντων- ότι πρέπει επομένως το κινητό αυτό στοιχείο να αποτελείται από το άθροισμα των δύο ποσών που υπολογίζονται κατ' αποκοπή, κάθε ένα δε εξ αυτών αναφέρεται σε μία από αυτές τις κατηγορίες προϊόντων- ότι πρέπει να υπολογισθεί το κατ' αποκοπή στοιχείο το σχετικό με τα γαλακτοκομικά προϊόντα, αφού ληφθούν υπόψη οι εισφορές που καθορίζονται σύμφωνα με τις διατάξεις του κανονισμού (ΕΟΚ) αριθ. 804/68 και των κανονισμών που εκδόθηκαν για την εφαρμογή του-

ότι ο αραβόσιτος αφ' ενός, και η κόνις αποκορυφωμένου γάλακτος (spray) αφ' ετέρου, κατατάσσονται μεταξύ των πλέον κοινώς χρησιμοποιουμένων πρώτων υλών κατά την παρασκευή συνθέτων τροφών- ότι συνεπώς πρέπει να χρησιμοποιηθούν ως βάση οι βαρύνουσες αυτά εισφορές για τον κατ' αποκοπή υπολογισμό και του ενός και του άλλου από τα ποσά που αποτελούν το κινητό στοιχείο-

ότι το σταθερό στοιχείο της εισφοράς πρέπει να καθορισθεί λαμβάνοντας υπόψη την αναγκαιότητα εξασφαλίσεως προστασίας της βιομηχανίας μεταποιήσεως- ότι πρέπει να καθορισθεί το στοιχείο αυτό επί τη βάσει του πλέον αντιπροσωπευτικού κόστους μεταποιήσεων-

ότι οι διατάξεις του άρθρου 16 του κανονισμού (ΕΟΚ) αριθ. 2727/75 προβλέπουν τη δυνατότητα χορηγήσεως μιας επιστροφής κατά την εξαγωγή των προϊόντων που προβλέπονται στο παράρτημα Α του κανονισμού αυτού- ότι η επιστροφή αυτή έχει σαν σκοπό την κάλυψη της διαφοράς που υφίσταται μεταξύ των τιμών των βασικών προϊόντων εντός της Κοινότητος και των τιμών που ισχύουν στην παγκόσμια αγορά- ότι πρέπει να καθορισθούν οι γενικοί κανόνες που αφορούν τη χορήγηση της επιστροφής αυτής-

ότι η επιστροφή πρέπει να είναι, κατά γενικό κανόνα, εκείνη που εφαρμόζεται κατά την ημέρα που πραγματοποιήθηκε η συναλλαγή- ότι εν τούτοις, για να ανταποκριθεί στις ανάγκες του διεθνούς εμπορίου των συνθέτων ζωοτροφών, πρέπει να προβλεφθεί η δυνατότητα καθορισμού της εκ των προτέρων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι εισφορές κατά την εισαγωγή και οι επιστροφές κατά την εξαγωγή για τα προϊόντα που υπάγονται στη διάκριση 23.07 Β του κοινού δασμολογίου και μνημονεύονται στο παράρτημα Α του κανονισμού (ΕΟΚ) αριθ. 2727/75, καλούμενες στο εξής σύνθετες τροφές με βάση τα σιτηρά, καθορίζονται σύμφωνα με τις διατάξεις του παρόντος κανονισμού.

2. Οι σύνθετες τροφές με βάση τα σιτηρά κατατάσσονται στις δασμολογικές διακρίσεις που περιλαμβάνονται στο παράρτημα I.

ΤΙΤΛΟΣ I Εισφορές

Άρθρο 2

Η εισφορά που εφαρμόζεται στις σύνθετες τροφές με βάση τα σιτηρά που κατατάσσονται στο παράρτημα I, αποτελείται από ένα κινητό στοιχείο και από ένα σταθερό στοιχείο.

Άρθρο 3

Για τον υπολογισμό του κινητού στοιχείου, οι σύνθετες τροφές με βάση τα σιτηρά κατατάσσονται στο παράρτημα II:

- στον πίνακα Α ανάλογα με την περιεκτικότητά τους σε άμυλο,

- στον πίνακα Β ανάλογα με την περιεκτικότητά τους σε γαλακτοκομικά προϊόντα.

Άρθρο 4

1. Το κινητό στοιχείο ισούται με το άθροισμα των ακολούθων δύο ποσών:

α) ενός πρώτου ποσού ίσου προς τον μέσο όρο των εισφορών ανά τόννο αραβοσίτου, πολλαπλασιασμένο με το συντελεστή, ο οποίος στη στήλη 3 του πίνακα Α του παραρτήματος II, αντιστοιχεί στην κατάταξη της σύνθετης τροφής με βάση τα σιτηρά,

β) ενός δευτέρου ποσού ίσου προς τον μέσο όρο των εισφορών που εφαρμόζονται ανά τόννο προϊόντος οδηγού της ομάδος αριθ. 2 που καθορίζεται στο παράρτημα I του κανονισμού (ΕΟΚ) αριθ. 823/68 του Συμβουλίου της 28ης Ιουνίου 1968, περί καθορισμού των ομάδων προϊόντων και των ειδικών διατάξεων για τον υπολογισμό των εισφορών στον τομέα του γάλακτος και των γαλακτοκομικών προϊόντων (6), όπως τροποποιήθηκε τελευταία από τον κανονισμό (ΕΟΚ) αριθ. 823/75 (7), ονομαζόμενο στο εξής γάλα εις κόνιν πολλαπλασιασμένο με το συντελεστή που στη στήλη 3 του πίνακα Β του παραρτήματος II αντιστοιχεί στην κατάταξη της σύνθετης τροφής με βάση τα σιτηρά.

2. Οι μέσοι όροι που αναφέρονται στην παράγραφο 1 για τον αραβόσιτο και το γάλα εις κόνιν, υπολογίζονται για τις είκοσι πέντε πρώτες ημέρες του μήνα που προηγείται εκείνου της εισαγωγής. Κάθε μέσος όρος, ενδεχομένως, αναπροσαρμόζεται ανάλογα με την τιμή κατωφλίου του εν λόγω προϊόντος, που ισχύει κατά το μήνα της εισαγωγής.

Άρθρο 5

Αν μία σύνθετη τροφή με βάση τα σιτηρά, περιέχει σημαντικές ποσότητες προϊόντων που δεν υπάγονται στον κανονισμό (ΕΟΚ) αριθ. 2727/75, στον κανονισμό αριθ. 359/67/ΕΟΚ ή στον κανονισμό (ΕΟΚ) 804/68, οι προϋποθέσεις υπό τις οποίες το κινητό στοιχείο δύναται να αυξηθεί κατά το ποσό που προβλέπεται στο άρθρο 14 παράγραφος 1 υπό Α β) του κανονισμού (ΕΟΚ) αριθ. 2727/75, καθορίζονται κατά τη διαδικασία που προβλέπεται στο άρθρο 26 αυτού του τελευταίου κανονισμού.

Άρθρο 6

Το σταθερό στοιχείο είναι 9 λογιστικές μονάδες ανά τόννο.

ΤΙΤΛΟΣ II Επιστροφές

Άρθρο 7

1. Η επιστροφή κατά την εξαγωγή καθορίζεται αφού ληφθούν υπόψη μόνο ορισμένα προϊόντα που χρησιμοποιούνται στην παρασκευή συνθέτων τροφών και για τα οποία δύναται να καθορισθεί επιστροφή κατά την εξαγωγή.

2. Όταν η κατάσταση της παγκοσμίας αγοράς ή οι ειδικές απαιτήσεις ορισμένων αγορών το καθιστούν αναγκαίο, η επιστροφή δύναται να διαφοροποιηθεί ανάλογα με τον προορισμό.

3. Η επιστροφή καταβάλλεται όταν προσκομίζεται η απόδειξη ότι τα προϊόντα έχουν εξαχθεί από την Κοινότητα.

Σε περίπτωση εφαρμογής της παραγράφου 2, η επιστροφή καταβάλλεται υπό τις προϋποθέσεις που προβλέπονται στο προηγούμενο εδάφιο και εφ' όσον προσκομίζεται η απόδειξη ότι το προϊόν έφθασε στον προορισμό για τον οποίο είχε καθορισθεί η επιστροφή.

Εν τούτοις δύνανται να προβλεφθούν παρεκκλίσεις από τον κανόνα αυτό σύμφωνα με τη διαδικασία που προβλέπεται στην παράγραφο 5 αν καθορισθούν οι όροι που να παρέχουν ισοδύναμες εγγυήσεις.

4. Οι επιστροφές καθορίζονται μία φορά τον μήνα.

5. Δύνανται να ληφθούν συμπληρωματικές διατάξεις κατά τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75.

Άρθρο 8

1. Η επιστροφή καθορίζεται εκ των προτέρων, κατόπιν αιτήσεως που υποβάλλεται από τον ενδιαφερόμενο κατά την κατάθεση της αιτήσεως για χορήγηση πιστοποιητικού εξαγωγής για εμπορική πράξη που θα πραγματοποιηθεί κατά τη διάρκεια ισχύος του πιστοποιητικού.

2. Το ύψος της επιστροφής είναι εκείνο που εφαρμόζεται κατά την ημέρα καταθέσεως της αιτήσεως για τη χορήγηση πιστοποιητικού αναπροσαρμοζόμενο, κατά περίπτωση, βάσει της τιμής κατωφλίου του αραβοσίτου και γάλακτος εις κόνιν που ισχύουν κατά το μήνα της εξαγωγής. Για το τελευταίο αυτό προϊόν, καθορίζεται ένας διορθωτικός συντελεστής για να ληφθεί υπόψη το ύψος της ενισχύσεως που παρέχεται κατά το μήνα εξαγωγής για το γάλα εις κόνιν που προορίζεται για ζωοτροφή.

3. Η αναπροσαρμογή που προβλέπεται στην παράγραφο 2 πραγματοποιείται σύμφωνα με τις λεπτομερείς διατάξεις που εξεδόθησαν κατ' εφαρμογή του άρθρου 16 παράγραφος 6 του κανονισμού (ΕΟΚ) αριθ. 2727/75.

ΤΙΤΛΟΣ III Γενικές διατάξεις

Άρθρο 9

Η περιεκτικότης σε γαλακτοκομικά προϊόντα των συνθέτων τροφών με βάση τα σιτηρά, καθορίζεται, για τον υπολογισμό της εισφοράς, δια του πολλαπλασιασμού της περιεκτικότητος σε λακτόζη κατά τόννον του εν λόγω προϊόντος με το συντελεστή 2. Για τον υπολογισμό της επιστροφής, αυτή δύναται να προσδιορισθεί με την ίδια μέθοδο.

Άρθρο 10

Όπου, για την εφαρμογή του παρόντος κανονισμού πρέπει να προσδιορισθεί η περιεκτικότης σε άμυλο ή σε λακτόζη, οι μέθοδοι αναλύσεως καθορίζονται για το άμυλο κατά τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 και για τη λακτόζη κατά τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68.

Άρθρο 11

1. Ο κανονισμός (ΕΟΚ) αριθ. 968/68 του Συμβουλίου της 15ης Ιουλίου 1968, περί του καθεστώτος που εφαρμόζεται στις σύνθετες ζωοτροφές με βάση τα σιτηρά (8), όπως τροποποιήθηκε από τον κανονισμό (ΕΟΚ) αριθ. 2196/69(9), καταργείται.

2. Οι παραπομπές στον δυνάμει της παραγράφου 1 καταργηθέντα κανονισμό πρέπει να θεωρούνται ότι γίνονται στον παρόντα κανονισμό.

Οι παραπομπές και οι αναφορές που γίνονται στα άρθρα του παρόντος κανονισμού εκλαμβάνονται από τον πίνακα αντιστοιχίας που περιλαμβάνεται στο παράρτημα III.

Άρθρο 12

Ο παρών κανονισμός αρχίζει να ισχύει την 1η Νοεμβρίου 1975.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, στις 29 Οκτωβρίου 1975.

Για το Συμβούλιο

Ο Πρόεδρος

G. MARCORA

(1) ΕΕ αριθ. Ν 281 της 1.11.1975, σ. 1.

(2) ΕΕ αριθ. Ν 148 της 28.6.1968, σ. 13.

(3) ΕΕ αριθ. Ν 74 της 22.3.1975, σ. 1.

(4) ΕΕ αριθ. Ν 174 της 31.7.1967, σ. 1.

(5) ΕΕ αριθ. Ν 72 της 20.3.1975, σ. 18.

(6) ΕΕ αριθ. Ν 151 της 30.6.1968, σ. 3.

(7) ΕΕ αριθ. Ν 79 της 28.3.1975, σ. 3.

(8) ΕΕ αριθ. Ν 166 της 17.7.1968, σ. 2.

(9) ΕΕ αριθ. Ν 279 της 6.11.1969, σ. 1.

ΠΑΡΑΡΤΗΜΑ I

"" ID="1">23.07" ID="2">Παρασκευάσματα κτηνοτροφικά με προσθήκη μελάσσης ή σακχάρων." ID="2">Έτερα παρασκευάσματα του είδους των χρησιμοποιουμένων προς διατροφήν των ζώων:" ID="2">Β. Έτερα, περιέχοντα, μεμονωμένως ή αθροιστικώς, έστω και μεμιγμένα μεθ' ετέρων προϊόντων, παντοειδή άμυλα, αμυλοσάκχαρον ή σιρόπιον αμυλοσακχάρου των διακρίσεων 17.02 Β και 17.05 Β και γαλακτοκομικά προϊόντα (υπαγόμενα εις τας κλάσεις ή διακρίσεις, 04.01, 04.02, 04.03, 04.04, 17.02 Α ή 17.05 Α:" ID="2">I. Περιέχοντα παντοειδή άμυλα ή αμυλοσάκχαρον ή σιρόπιον αμυλοσακχάρου:" ID="2">ex a) Μη περιέχοντα παντοειδή άμυλα ή περιεκτικότητος, κατά βάρος, σε τέτοιες ύλες, κατωτέρας ή ίσης του 10%:" ID="2">1. Μη περιέχοντα γαλακτοκομικά προϊόντα ή περιεκτικότητος, κατά βάρος σε γαλακτοκομικά προϊόντα, κατωτέρας του 10%"> ID="2">2. Περιεκτικότητος, κατά βάρος, σε γαλακτοκομικά προϊόντα, ίσης ή ανωτέρας του 10% και κατωτέρας του 50%"" ID="2">ex β) Περιεκτικότητος, κατά βάρος, σε παντοειδή άμυλα, ανωτέρας του 10% και κατωτέρας ή ίσης του 30%:" ID="2">1. Μη περιέχοντα γαλακτοκομικά προϊόντα ή περιεκτικότητος κατά βάρος, σε γαλακτοκομικά προϊόντα, κατωτέρας του 10%"> ID="2">2. Περιεκτικότητος, κατά βάρος, σε γαλακτοκομικά προϊόντα, ίσης ή ανωτέρας του 10% και κατωτέρας του 50%"" ID="2">ex γ) Περιεκτικότητος, κατά βάρος, σε παντοειδή άμυλα ανωτέρας του 30%:" ID="2">1. Μη περιέχοντα γαλακτοκομικά προϊόντα ή περιεκτικότητος, κατά βάρος, σε γαλακτοκομικά προϊόντα, κατωτέρας του 10%"> ID="2">2. Περιεκτικότητος, κατά βάρος, σε γαλακτοκομικά προϊόντα, ίσης ή ανωτέρας του 10% και κατωτέρας του 50%"""">

ΠΑΡΑΡΤΗΜΑ II

ΠΙΝΑΚΑΣ Α "" ID="1">23.07 Β I α) 1> ID="2" ASSV="2">Κατωτέρα ή ίση του 10%> ID="3" ASSV="2">0,16"> ID="1">23.07 Β I α) 2"> ID="1">23.07 Β I β) 1> ID="2" ASSV="2">Ανωτέρα του 10% και κατωτέρα ή ίση του 30%> ID="3" ASSV="2">0,50"> ID="1">23.07 Β I β) 2"> ID="1">23.07 Β I γ) 1> ID="2" ASSV="2">Ανωτέρα του 30%> ID="3" ASSV="2">1,00"> ID="1">23.07 Β I γ) 2">

ΠΙΝΑΚΑΣ Β "" ID="1">23.07 Β I α) 1> ID="2" ASSV="3">Κατωτέρα του 10%> ID="3" ASSV="3">0,00"> ID="1">23.07 Β I β) 1"> ID="1">23.07 Β I γ) 1"> ID="1">23.07 Β I α) 2> ID="2" ASSV="3">Ίση ή ανωτέρα του 10% και κατωτέρα του 50%> ID="3" ASSV="3">0,50"> ID="1">23.07 Β I β) 2"> ID="1">23.07 Β I γ) 2">

ΠΑΡΑΡΤΗΜΑ III

Πίνακας αντιστοιχίας "" ID="1">Άρθρο 10> ID="2">Άρθρο 9"> ID="1">Άρθρο 11> ID="2">Άρθρο 10">